Päästeamet

Raua 2, 10124 Tallinn

e-post: info@paasteamet.ee

Teabenõude esitaja:

Juhatuse liige Pille Kaarlõp

Saue vald, Saue linn, Tule tn 4 korteriühistu

Tule 4, 76505 Saue linn Harjumaa

E-post: tule4.ky@gmail.com

**TEABENÕUE** 25.02.2025

Lugupeetud Päästeamet,

1. Käesolev teabenõue on esitatud Saue vald, Saue linn, Tule tn 4 korteriühistu (edaspidi **korteriühistu**) nimel ning avaliku teabe seaduse §§ 5 – 9, § 13, § 14, § 17 ja § 18 alusel.
2. Korteriühistu on teostanud Saue linn, Tule 4 kortermaja elemendipõhise rekonstrueerimise, mille käigus muuhulgas asendati Päästeameti nõudel korterite trepikojapoolsed avatäited EI-30 S200 tuleklassile vastavate avatäidetega, mis avanevad korterisse sissepoole. Avatäidete seadusjärgset laiust ja kõrgust ei olnud võimalik ehituslikult tagada, kuivõrd uste betoonavad ei vasta tänapäeva standarditele. Päästeamet on avatäidete tegelikud mõõtmed (laius ja kõrgus) kooskõlastanud. Kaks korteriomanikku, korterid nr 7 ja nr 55, keelduvad avatäidete vahetamiseks ligipääsu andmast, esitades nõudmisi nii avatäidete materjali kui mõõtmete osas. Päästeamet on asjaga kursis, ametnik on ka vastavate korteriomanikega 11.02.2025 kohapeal vestelnud, mis kahjuks lõppes tulemusteta.
3. 12.02.2025 edastas Päästeameti Ohutusjärelevalve büroo inspektor Kirill Nimtšuk korteriühistu juhatuse liikmele Pille Kaarlõp`le info, et korteri nr 55 omanik Arvo Raig on edastanud Päästeametile pöördumise nõudmisega kogu kortermaja avatäidete välja vahetamiseks seadusjärgse laiusega uste vastu.
4. Korteriühistu juhatus on seisukohal, et Päästeametile nõude edastanud korteriomanik ei toimi heas usus ning takistab teadlikult ja tahtlikult rekonstrueerimistöödele kasutusteatise kooskõlastamist Päästeameti ja kohaliku omavalitsuse poolt. Päästeameti seisukohalt on probleemi lahendamine korteriühistu juhatuse ülesanne.
5. Lähtudes eeltoodust palume probleemi edukale ja kiirele lahendamisele kaasa aitamiseks esitada korteriühistu juhatusele kõnealune korteri nr 55 omaniku pöördumine. Soovime pöördumisest aru saada, milles korteriomaniku nõue täpsemalt seisneb.
6. Vastust teabenõudele, st teabenõudes küsitud teavet, soovime allakirjutanu e-posti aadressile (tule4.ky@gmail.com).
7. Palume käesolev teabenõue täita avalikus teabe seaduse § 18 lg-s 1 sätestatud tähtajal, st mitte hiljem kui viie tööpäeva jooksul.
8. Küsimuste korral võtke, palun, allakirjutanuga kindlasti ühendust kas telefoni (5019525) või elektronposti teel (tule4.ky@gmail.com).

Lugupidamisega,

/allkirjastatud digitaalselt/

Pille Kaarlõp

Saue vald, Saue linn, Tule tn 4 korteriühistu juhatuse liige